**Carl Vinson** (født 18. november 1883, død 1. juni 1981) var en kongressrepresentant fra Georgia. Han var en demokrat og virket i mer enn 50 år i Representantenes hus. Han var kjent som «Far til Marinen». Han er det lengst-sittende medlem av Representantenes hus fra delstaten Georgia.

Tidlige år
----------

Vinson ble født i Fulton County, Georgia, og gjennomførte Georgia Militære Høyskole. Senere ble han uteksaminert som jurist fra Mercer University i 1902. Han ble valgt til Representantenes hus i Georgia i 1908. Etter å ha tapt en tredje periode ble han utnevnt til dommer i Baldwin County, men etter senator Augustus Bacons plutselige død ble Vinson det yngste medlem av Kongressen, 30 år gammel da han ble tatt i ed 3. november 1914.

I Kongressen
------------

 Carl Vinson ble en Representant i en alder av 30 år. Han satt til fylte 81 år.
Vinson satt som representant fra 3. november 1914 til 3. januar 1965. I løpet av hans periode i Representantenes hus var Vinson en forkjemper for nasjonalt forsvar og spesielt Marinen og Marinekorpset. Han satt i Marine Affairs Committee kort tid etter første verdenskrig som demokratisk medlem i begynnelsen av 1920-tallet. Han var den eneste demokrat som satt i en komite som gjennomgikk luftfartens status i USA på midten av 1920-tallet.

Portrett av Vinson, 1943.
Vinson var tilhenger av raseskille og undertegnet i 1956 «Det Sørlige Manifest».

Vinson ikke søke gjenvalg i 1964 og trakk seg fra Kongressen i januar 1965.

Personlig
---------

Han giftet seg med Mary Green Ohio i 1921. Hun døde i 1949 etter langvarig sykdom.

Vinson betraktet sin mangeårige assistent Charles Tillman Snead, Jr. som sin surrogatsønn, og Sneads kone, Molly Staeman Snead, var Vinsons kones sykepleier i 34 år. Sneads sønn og barnebarn opprettholdt dette familiære båndet til Vinson til hans død i 1981. Vinsons grandnevø, Sam Nunn, tjenestegjorde som senator fra Georgia i mer enn 24 år. Nunn som fulgte i sin grand-onkels fotspor, satt i Senatets militære komite i nesten hele sin tid. Sam Nunns datter, Michelle Nunn forsøkte forgjeves å en av Georgias plasser i 2014.

Død
---

Vinson flyttet tilbake til Baldwin County, Georgia, der han bodde som pensjonist til sin død 1. juni 1981. Han er gravlagt i Memory Hill Cemetery i Milledgeville, Georgia.

På tidspunktet for hans død, var Vinson det siste levende medlemmet av Representantenes hus som tjenestegjorde på tidspunktet for USAs krigserklæring mot det tyske riket, noe som utløste USAs inntreden i første verdenskrig.

Arv og minner
-------------

* Vinson Massif, det høyeste fjell i Antarktis er oppkalt etter ham.
* I anerkjennelse av hans innsats for den amerikanske marinen, ble det atomdrevne hangarskipet kalt USS «Carl Vinson», en ære som sjelden gis til en person i hans levetid. Den 15. mars 1980 da Vinson var 96 år, var han tilstede ved skipets sjøsetting.

Referanser
----------

1. 1 2   Find a Grave, Find a Grave 4278, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w64m9hg5, besøkt 9. oktober 2017[Hentet fra Wikidata]
3. ↑   history.house.gov[Hentet fra Wikidata]
4. 1 2   Amerikas forente staters kongress' biografiske kartotek, BDUSC-ID V000105, besøkt 4. mai 2022[Hentet fra Wikidata]
5. 1 2 3 4  «Carl Vinson (1883-1981)». *New Georgia Encyclopedia* **(engelsk)**. Besøkt 30. september 2021.
6. 1 2  «CARL VINSON, 97, EX-CONGRESSMAN WHO WAS WITH HOUSE 50 YEARS, DIES». *The New York Times* **(engelsk)**. 2. juni 1981. ISSN 0362-4331. Besøkt 30. september 2021.

Eksterne lenker
---------------

* (en) Carl Vinson – kategori av bilder, video eller lyd på Commons Rediger på Wikidata
* (en) Carl Vinson hos Amerikas forente staters kongress' biografiske kartotek Rediger på Wikidata

* (en) Carl Vinson hos American National Biography Rediger på Wikidata
* (en) University of Georgia kort biografi
* (en) University of Georgia-Profil av Carl Vinson
* (en) United States Navy nettside: USS CARL VINSON
* (en) Vinson Institutt Trykk på «Carl Vinson: En Arv av Offentlig Tjeneste,» 2002

  


|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** US Congress
 |